Document ID: 32007R0733

РЕГЛАМЕНТ (ЕО) № 733/2007 НА СЪВЕТА
от 22 февруари 2007 година
за прилагане на Споразумението между Европейската общност и правителството на Канада относно приключването на преговорите на основание член ХХIV:6 от ГАТТ, за изменение и допълнение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, по-специално член 133 от него,
като взе предвид предложението на Комисията,
като има предвид, че:
(1)
Регламент (ЕИО) № 2658/87 на Съвета (1) установява номенклатура за стоки, наричана по-нататък „Комбинирана номенклатура“ и определя конвенционални ставки на митата в Общата митническа тарифа.
(2)
С Решение 2007/444/ЕО от 22 февруари 2007 година за сключване на споразумение между Европейската общност и правителството на Канада относно приключването на преговорите на основание член XXIV:6 от ГАТТ (2) Съветът одобрява от името на Общността споразумението с оглед приключване на преговорите, започнали на основание член ХХIV.6 от ГАТТ 1994 г.
(3)
Поради това Регламент (EИО) № 2658/87 следва да бъде съответно изменен и допълнен,
ПРИЕ НАСТОЯЩИЯ РЕГЛАМЕНТ:
Член 1
В Регламент (ЕИО) № 2658/87 приложение 7 от раздел III от част трета (тарифни квоти на СТО, които ще бъдат отворени от компетентните органи на Общността) се изменя с тарифните квоти и се допълва с количествата, представени в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Прилага се от 1 август 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 февруари 2007 година

Labels: 3
15
18